OKRESNÁ PROKURATÚRA BANSKÁ BYSTRICA 
Partizánska cesta 1, 975 63 Banská Bystrica 1	

Číslo: 3 Pv 363/15/6601-14	Banská Bystrica 15.12.2016 
EEČ: 2-45-189-2016
U Z N E S E N I E
Trestná vec:	obv. XXXXX
Trestný čin:	prečin: ublíženie na zdraví podľa § 158 Trestného zákona
Rozhodol: 	prokurátor Okresnej prokuratúry Banská Bystrica
Podľa § 217 odsek 1 Trestného poriadku vyslovujem, že obvinený:
XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX 211
povolanie: XXXXX
väzba: nie
ktorý je trestne stíhaný pre trestný čin:
-	prečin: ublíženie na zdraví podľa § 158 Trestného zákona
štádium: dokonaný trestný čin
forma trestnej súčinnosti: jeden páchateľ vo veci
sa v skúšobnej dobe, určenej uznesením prokurátora Okresnej prokuratúry Banská Bystrica zo dňa 12.10.2015, spisová značka 3 Pv 363/15/6601, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
28.05.2015 v čase okolo 17.15 h v Banskej Bystrici, na ulici 9. mája, viedol, na ceste č. II/591 v smere od centra mesta do obce Horná Mičiná, osobné motorové vozidlo zn. Subaru Forester ev. č. XXXXX tak, že nedal prednosť maloletej chodkyni XXXXX, nar. XXXXX, ktorá prechádzala na kolobežke cez vozovku po riadne vyznačenom priechode pre chodcov z jeho pohľadu sprava doľava a narazil do nej pravým spätným zrkadlom vozidla, pričom pri dopravnej nehode XXXXX utrpela zlomeninu tela ľavej kľúčnej kosti s posunom úlomkov, pomliaždenie ľavej nohy ťažkého stupňa, pomliaždenie ľavého kolena, zlomeninu koruniek rezákov č. 11 a 21 a pomliaždenie brady, ktoré zranenia znalec XXXXX v odbornom vyjadrení zo súdno-lekárskeho hľadiska hodnotí ako ublíženie na zdraví. 
Uznesením prokurátora Okresnej prokuratúry Banská Bystrica zo dňa 12.10.2015, spisová značka 3 Pv 363/15/6601, bola určená skúšobná doba pre jednotlivých obvinených nasledovne:
	XXXXX, dátum narodenia: XXXXX
12 mesiacov
Odôvodnenie:
Uznesením prokurátora Okresnej prokuratúry v Banskej Bystrici sp. zn. 3 Pv 363/15/6601-5 zo dňa 12.10.2015 bolo podľa § 216 ods. 1 Tr. por. trestné stíhanie obvineného XXXXX pre trestný čin ublíženia na zdraví podľa § 158 Tr. zák., ktorého sa dopustil tak, ako je uvedené vo výrokovej časti tohto uznesenia, podmienečne zastavené.
	
Podľa § 216 ods. 2 Tr. por. bola obvinenému XXXXX v rozhodnutí o podmienečnom zastavení trestného stíhania určená skúšobná doba v trvaní 12 mesiacov. Táto začala plynúť právoplatnosťou rozhodnutia o podmienečnom zastavení trestného stíhania, teda dňa 03.11.2015. Po uplynutí skúšobnej doby bolo zistené, že obvinený XXXXX v jej priebehu viedol riadny život, keď nespáchal žiadny skutok, ktorý by napĺňal zákonné znaky skutkovej podstaty niektorého trestného činu podľa Trestného zákona a nebol prejednávaný ani v priestupkovom konaní za spáchanie priestupku.  

	Na základe uvedených skutočností možno usudzovať, že samotné trestné stíhanie obvineného XXXXX teda postačilo na jeho prevýchovu a preto bolo potrebné rozhodnúť tak, ako je uvedené vo výrokovej časti tohto uznesenia.
Poučenie:
Proti tomuto uzneseniu je prípustná sťažnosť, ktorú môžu podať obvinený a poškodený v lehote do troch dní odo dňa jeho doručenia prostredníctvom Okresnej prokuratúry v Banskej Bystrici. O sťažnosti rozhodne prokurátor Krajskej prokuratúry v Banskej Bystrici. Sťažnosť má odkladný účinok.

Mgr. Pavel Keller
prokurátor